ଭୁବନେଶ୍ୱର, ଅକ୍ଟୋବର ୧୮ (ଲୋକାଲ ୱାୟାର): ପ୍ରକୃତିର ତାଣ୍ଡବରୁ ସହରବାସୀଙ୍କୁ ସୁରକ୍ଷିତ ରଖିବା ଉଦ୍ଦେଶ୍ୟରେ ଓଡ଼ିଶାର ପାଞ୍ଚଟି ସହର ବିପର୍ଯ୍ୟୟ ପ୍ରତିରୋଧ କ୍ଷମତାକୁ ବୃଦ୍ଧି କରାଯିବ ।
ମେ ୩ରେ ହୋଇଥିବା ବାତ୍ୟା 'ଫନି' ଯୋଗୁ ଜନଜୀବନ ଓ ସମ୍ପତ୍ତିର ହୋଇଥିବା ପ୍ରଭୂତ କ୍ଷତି ଦୃଷ୍ଟିରୁ ୟୁନାଇଟେଡ ନେସନ୍ସ ଡେଭେଲପମେଣ୍ଟ ପ୍ରୋଗ୍ରାମ (ୟୁଏନଡିପି) ପକ୍ଷରୁ ପାଞ୍ଚଟି ସହରର ବିପର୍ଯ୍ୟୟ ପ୍ରତିରୋଧ କ୍ଷମତା ବୃଦ୍ଧି ପାଇଁ ରାଜ୍ୟ ସରକାରଙ୍କୁ ପ୍ରସ୍ତାବ ଦିଆ ଯାଇଥିଲା ।
ୟୁଏନଡିପି ପକ୍ଷରୁ ବାରମ୍ବାର ବାତ୍ୟା, ବନ୍ୟା ଭଳି ପ୍ରାକୃତିକ ବିପର୍ଯ୍ୟୟ ସାମ୍ନା କରୁଥିବା ପାଞ୍ଚଟି ସହର ଖୋର୍ଦ୍ଧା, ପୁରୀ, ଜଗତସିଂହପୁର, ବ୍ରହ୍ମପୁର ଓ ପାରାଦୀପକୁ ବଛା ଯାଇଛି ।
ଏହି ବିଶ୍ୱସ୍ତରୀୟ ସଂସ୍ଥା ବିପର୍ଯ୍ୟୟ ବେଳେ ଜନଜୀବନ ଓ ସମ୍ପତ୍ତିକୁ ସୁରକ୍ଷା ଦେବା ପାଇଁ ସହରର ଭିତ୍ତିଭୂମି ମଜବୁତ କରିବାକୁ ପ୍ରକଳ୍ପ ଆରମ୍ଭ କରିବାକୁ ଆଗ୍ରହୀ ବୋଲି ରାଜସ୍ୱ ଓ ବିପର୍ଯ୍ୟୟ ପ୍ରବନ୍ଧନ ବିଭାଗର ଜଣେ ବରିଷ୍ଠ ଅଧିକାରୀ କହିଛନ୍ତି ।
ବିପର୍ଯ୍ୟୟ ଆଶଙ୍କା ଆକଳନ ମାଧ୍ୟମରେ ବିପର୍ଯ୍ୟୟ ପ୍ରତିରୋଧୀ ଯୋଜନା ଦ୍ୱାରା ୟୁଏନଡିପି ଓ ରାଜ୍ୟ ସରକାର ମିଳିତ ଭାବେ ପ୍ରସ୍ତାବିତ ପ୍ରକଳ୍ପକୁ କାର୍ଯ୍ୟକାରୀ କରିବେ ।
ଏହି ପ୍ରକଳ୍ପରେ ଉନ୍ନତ ଯୋଜନା ପ୍ରସ୍ତୁତି ତଥା ସ୍ଥାନୀୟ କର୍ତ୍ତୃପକ୍ଷ ଓ ଗୋଷ୍ଠୀଙ୍କ ଦକ୍ଷତା ବିକାଶକୁ ପ୍ରାଧାନ୍ୟ ଦିଆଯିବ ।
ଉଲ୍ଲେଖଯୋଗ୍ୟ, ଓଡ଼ିଶା ଦେଇ ଯାଇଥିବା ଅତି ଭୟଙ୍କର ବାତ୍ୟା 'ଫନି' ପ୍ରଭାବରେ ୬୪ ଜଣଙ୍କ ମୃତ୍ୟୁ ହୋଇଥିବା ବେଳେ ୧୪ଟି ଜିଲ୍ଲାର ୧୮୩୮୮ ଗାଁର ୧୬.୫ ଲକ୍ଷ ପ୍ରଭାବିତ ହୋଇଥିଲେ ।
ବାତ୍ୟା ବିଧ୍ୱସ୍ତ ଅଞ୍ଚଳରେ ପୁନରୁଦ୍ଧାର ଓ ପୁନଃନିର୍ମାଣ କାର୍ଯ୍ୟକ୍ରମ ତ୍ୱରାନ୍ୱିତ କରିବା ପାଇଁ ୟୁଏନଡିପି ଓଡ଼ିଶା ସରକାରଙ୍କୁ ସହାୟତା କରୁଛି ।
ଭୌଗୋଳିକ ଅବସ୍ଥିତି ଓ ସାମାଜିକ ଆର୍ଥିକ ଅବସ୍ଥା ଦୃଷ୍ଟିରୁ ଓଡିଶା ଅତ୍ୟଧିକ ବିପର୍ଯ୍ୟୟ ସମ୍ବେଦନଶୀଳ ।ବିଶ୍ୱର ୬ଟି ସର୍ବାଧିକ ବାତ୍ୟା ପ୍ରଭାବିତ ଅଞ୍ଚଳ ମଧ୍ୟରେ ଉପକୂଳବର୍ତ୍ତୀ ରାଜ୍ୟ ଓଡ଼ିଶା ରହିଛି ଓ ବାତ୍ୟା ବାରମ୍ବାର ଲ୍ୟାଣ୍ଡଫଲ୍ କରିଥାଏ ।
ଗତ ଦୁଇ ଦଶନ୍ଧି ଧରି ଓଡ଼ଶା ୧୯୯୯ରେ ମହାବାତ୍ୟା, ୨୦୧୩ରେ ଫାଇଲିନ, ୨୦୧୪ରେ ହୁଡହୁଡ୍, ୨୦୧୮ରେ ତିତଲି ଓ ୨୦୧୯ରେ ଫନି ଭଳି ଭୟଙ୍କର ତୀବ୍ରତାଯୁକ୍ତ ବାତ୍ୟାର ସମ୍ମୁଖୀନ ହୋଇଛି ।
ବାରମ୍ବାର ବନ୍ୟା ସହ ଲଗାଣ ବର୍ଷା ଯୋଗୁ ଜଳବନ୍ଦୀ ସମସ୍ୟାରେ ୩୦ଟି ଜିଲ୍ଲା ମଧ୍ୟରୁ ଅଧିକାଂଶ ଜିଲ୍ଲା ସଙ୍କଟରେ ପଡ଼ିଥାନ୍ତି ।
ସମୁଦାୟ ୧୫,୫୭୧ ଲକ୍ଷ ହେକ୍ଟର ଭୈାଗୋଳିକ ସ୍ଥାନ ମଧ୍ୟରୁ ୧.୪୦ ଲକ୍ଷ ହେକ୍ଟର ବନ୍ୟା ଦ୍ୱାରା ପ୍ରଭାବିତ ହୁଏ ।
ସ୍କୁଲ, ଡାକ୍ତରଖାନା ଭଳି କେତେକ ଗୁରୁତ୍ୱପୂର୍ଣ୍ଣ ଭିତ୍ତିଭୂମିର ସୁରକ୍ଷା ଅଡିଟ କରିବାକୁ ୟୁଏନଡିପି ତରଫରୁ ପ୍ରସ୍ତାବ ଦିଆଯାଇଛି ।
ଏହା ସହିତ ଜଳ, ଭିତ୍ତିଭୂମି, ପରିବେଶ, ଗୃହ ନିର୍ମାଣ, ସ୍ୱେରେଜ ଟ୍ରିଟମେଣ୍ଟ ଓ ସହର ସ୍ତରରେ ବିପଦ ଆଶଙ୍କା ଓ ସମ୍ବେଦନଶୀଳତା ମୂଲ୍ୟାୟନ (ଏଚଆରଭିଏ) ପ୍ରସ୍ତୁତି କ୍ଷେତ୍ରରେ ସମ୍ବାଦାତ୍ମକ ଓ ଭାଗିଦାରୀ ପ୍ରକ୍ରିୟାରେ ୟୁଏନଡିପି ଯୋଗଦାନ ପାଇଁ ଆଗ୍ରହୀ ଅଛି ।
ସାଧାରଣ ଲୋକଙ୍କ ଗୋଷ୍ଠୀ ବିପର୍ଯ୍ୟୟର ପ୍ରାଥମିକ ଝଡ଼ଝଞ୍ଜା ସହୁଥିବାରୁ ପାଞ୍ଚଟି ସହରର ପ୍ରାୟ ୨୫୦ ସ୍ୱେଚ୍ଛାସେବୀଙ୍କୁ ସନ୍ଧାନ ଓ ଉଦ୍ଧାର, ପ୍ରାଥମିକ ଚିକିତ୍ସା, ଭିଡ଼ ନିୟନ୍ତ୍ରଣ ଆଦି ବିଭିନ୍ନ କୌଶଳ ସମ୍ପର୍କରେ ତାଲିମ ପ୍ରଦାନ କରାଯିବ ।
ପ୍ରାୟ ୧ ଶହ ଇଂଜିନିୟର, ସ୍ଥପତି, ନିର୍ମାଣ ସ୍ଥପତି ଓ ଠିକାଦାର ବିପର୍ଯ୍ୟୟ ମୁକାବିଲା ଓ ପ୍ରଶମନ ସାହାଯ୍ୟ ଗତିବିଧି ଆଦିରେ ଦକ୍ଷତା ସମ୍ପନ୍ନ ହେବେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
